# Al-Mutasím

### Z Wikipédie

Abu Išáq al-Mutasím ibn Harún, tiež al-Mu'tasim (* 794 – † 5. január 842) bol ôsmy chalífa dynastie Abbásovcov. Na trón nastúpil po svojom nevlastnom bratovi al-Mamúnovi.

Al-Mutasím bol syn Harúna ar-Rašída a tureckej háremovej otrokyne. Ešte pred nástupom na trón sa zúčastnil na potláčení povstania v Egypte a vo vojne proti Byzantskej ríši v rokoch 831 - 832. Chalífom sa stal v roku 833.

Jeho vláda je poznačená obmedzovaním iránskeho vplyvu v armáde a verejnej správe. Najmä v armáde sa mu to podarilo za pomoci tureckých vojenských otrokov - mamlúkov. V roku 836 sa al-Mutasím presťahoval do mesta Samarra, aby znížil napätie medzi obyvateľmi Bagdadu a tureckými vojakmi. To však dostalo jeho samého i jeho nástupcov do závislosti na tureckých jednotkách. Al-Mutasím je posledný z chalífov, ktorí vykonávali absolutistickú moc ešte osobne.

Za vlády al-Mutasíma naďalej vzrastala moc dynastie Tahírovcov vo výchoperzskej provincii Chorasán. Tahírovci sa stali guvernérmi Samarkandu, Farghany a Herátu. Na rozdiel od ostatných provincií Chalífátu Abbásovcov, ktoré boli pod prísnou kontrolou Bagdadu a Samarry, Tahírovské provincie boli oslobodené od platenia poplatkov a od politického dohľadu. Rastúca nezávislosť Tahírovcov významne prispela k úpadku moci Abbásovcov na východe ríše.

Následníkom al-Mutasíma sa stal jeho syn al-Watíq.

Abbásovci
Predchodca | chalífa | Nástupca
al-Mamún | Al-Mutasím | al-Watíq
(833 – 842)

Zdroj: "http://sk.wikipedia.org../../../a/l/-/Al-Mutas%C3%ADm_0922.html"

Kategórie: Narodenia v 794 | Úmrtia v 842 | Abbásovci

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- العربية
- Deutsch
- English
- Español
- Français
- Bahasa Indonesia
- 日本語